شەفەق نیوز/ یوسف
حەسەن قایمقام قەزای کۆیە سەروە پارێزگای هەولێر پایتەخت هەرێم کوردستان، ئمڕوو
جمعە، راگەیان ک ئەو پەلامارە ک ماڵەگەی کەفتە وەری لەلایەن خۆپیشاندەرەگان نەویە،
بەڵکم وە رینمای کەسیگ لە پێشێلگارەیل لەبان داراییە گشتیەگان لە قەزاگە جیوەجی کریاگە.
حەسەن لە کۆنگرەیگ
رۆژنامەوانی ئمڕوو وت: دویای دووپاتکردن لە کامیرا چەودیریەگان دەرکەفت ک پەلامارەگە
لەبان ماڵەگەی پەیوەندی وە خۆپیشاندەرەگان نەیرێد.
وتیش؛ پاسەوانەیلی
وەڵام پەلاماردەرەگە دان ک تەقەلا دیاد 
نارنجەیگ بخەێدە ناو ماڵەگە، و خوەشبەختانە ک هیچ زەرەدیگ بیجگە زەرەدەیلیگ
دارایی لەلی نەویەو.
حەسەن وتیش؛
شناسنامەی تەقەکەرەگە ناسریا، و خوەی پەیوەندی وەکەسیگ  دیرێد پێشێلکاری لەبان داراییە گشتیەگان کەێد،
و ئاماژە کرد ک هێزە ئەمنیەگان مینەی کەن تا بگرنەی.
